﻿ גומרים עלינו בקשת « DateShow Blog
"אתה מקנא". קראה אלי ידידה שעה שבהיתי, באכזבה יתרה, בקוף המבולבל צועד לחדר האח הגדול בעיניים דומעות.
"מה עם ביתר ירושלים" שאל הקופיף, והאח הגדול החליט למתוח את היצור חסר האינטליגנציה, אך הרווי במיליון שקלים חדשים. אכן, קותי תמיד ידע לגעת בנקודות הבוערות.
נכון, חשבתי לעצמי בתגובה לקריאתה של הידידה, אני כל כך מקנא. נשבע לכם! אין לי דרך אחרת להגדיר את התחושה שאני חש ברגעים אלה, כמה שעות לאחר זכייתו של קותי, מלבד קנאה. כמובן שאני יכול להוסיף עוד המון תחושות כמו, חרדה, אכזבה וסתם מרמור, אבל אין ספק שהקנאה אוכלת אותי מבפנים כאש. קותי מצליח בעזרת כל שלושת התאים האפורים שיש במוחו הקודח, להאפיל על כל עם ישראל, ולהוציא מהצופים את מיטב כספם על מסרונים. אני, לעומת קותי, נאלץ להסתמך על הלימודים באוניברסיטה, עבודה קשה ומאומצת ועל הדרך גם לא להשיג כלום. לא פרסום ולא כסף, והנה מגיע קותי ובקלילות של חתול סיאמי מוציא את הכל ביחד. שלא תבינו אותי לא נכון, אני בהחלט מסוגל לפרגן… אם תמיר היה זוכה במיליון, לא הייתי מוציא מילה וחצי מילה על כך. תמיר בהחלט הצליח, למרות המוזרות שלו, להתחבר אל ליבם של אנשים רבים. הוא הטיף לסובלנות ומתינות, היה קשה למצוא אותו כועס או עצבני, ואלה האנשים שאנחנו צריכים להעריץ. לא את המתלהמים, לא האלימים ובטח ובטח שלא את הקיצוניים, ובקותי היה את הכל – מאלימות ועד קיצוניות. אחת הסיבות שקותי נראה לאנשים כל כך מצחיק, הייתה כי הם ראו בו כילד, מעין ערס מחמד מצחיק ומשעשע, אבל קותי כבר לא ילד. הוא לא נער בן 18 שיכול להשתעשע באיומים על מכות, הוא בן פאקינג 30!!! לא באמת אכפת לי מרמת האינטליגנציה של הזוכה (למרות שכן הייתי מצפה ממנו שידע לבטא כמה מילים בעברית), אלא יותר אכפת לי במה משדר האדם שקיבל מיליון שקלים מעם ישראל, וקותי מסמל בדיוק, אבל בדיוק את כל מה שאנחנו מנסים להילחם בו.
אולי אני מגדיש לעניין חשיבות רבה יותר ממה שהוא, אולי לא באמת אכפת לאנשים מי זוכה ומי לא. בסופו של דבר היבחרותו של קותי לזוכה הרביעי של האח הגדול, היא תעודת עניות לעם ישראל. תמיר, אני יכול רק לאחל לך המון הצלחה בהמשך הדרך, מבחינתי אתה הזוכה האמיתי של האח הגדול, ושום קופיף בדמות אדם לא ייקח את זה ממך.
פורסם ב- כללי תגים: אח גדול, קותי, תמיר
5 באפריל 2012 ב- 16:01
מערכת דייט-שואו מצרה על כך שנפגעת מתוכן האתר או כל אלמנט המופיע בו. אין זה מיותר לציין, כי הן הכותרות והן התכנים, משקפים את דעתו האישית של ג'וני, ואין הם מתיימרים לייצג את עמדת המערכת.
אנו מאחלים לקהל גולשינו חג חירות שמח
מערכת דייט-שואו